CELEX: 62010CO0289
Language: sk
Date: 2011-09-12 00:00:00
Title: Uznesenie Súdneho dvora (siedma komora) z 12. septembra 2011.#Evropaïki Dynamiki - Proigmena Systimata Tilepikoinonion Pliroforikis kai Tilematikis AE proti Európskej komisii.#Odvolanie - Verejné zmluvy na poskytnutie služieb - Verejné obstarávanie - Analýza, vývoj, údržba a podpora telematických systémov kontroly výrobkov podliehajúcich spotrebnej dani - Zamietnutie ponuky - Nedostatok odôvodnenia tohto zamietnutia.#Vec C-289/10 P.

Uznesenie Súdneho dvora (siedma komora) z 12. septembra 2011 – Evropaïki Dynamiki/Komisia
      (vec C‑289/10 P)
      „Odvolanie – Verejné zmluvy na poskytnutie služieb – Verejné obstarávanie – Analýza, vývoj, údržba a podpora telematických systémov kontroly výrobkov podliehajúcich spotrebnej dani – Zamietnutie ponuky – Nedostatok odôvodnenia tohto zamietnutia“
      1.                     Odvolanie – Dôvody – Nesprávne posúdenie skutkového stavu a dôkazných prostriedkov – Neprípustnosť – Preskúmanie posúdenia
            skutkových okolností a dôkazných prostriedkov Súdnym dvorom – Vylúčenie okrem prípadov skreslenia (článok 256 ods. 1 druhý
            pododsek ZFEÚ; Štatút Súdneho dvora, článok 58 prvý odsek) (pozri body 17, 18, 27, 28)
      2.                     Odvolanie – Dôvody – Jednoduché zopakovanie dôvodov a tvrdení predložených Všeobecnému súdu – Neidentifikovanie uvádzaného
            nesprávneho právneho posúdenia – Neprípustnosť [článok 256 ods. 1 druhý pododsek ZFEÚ; Štatút Súdneho dvora, článok 58 prvý
            odsek; Rokovací poriadok Súdneho dvora, článok 112 ods. 1 písm. c)] (pozri body 31, 63)
      3.                     Akty inštitúcií – Odôvodnenie – Povinnosť – Dosah – Rozhodnutie o neprijatí ponuky v rámci postupov verejného obstarávania
            služieb (článok 296 druhý odsek ZFEÚ) (pozri body 43, 44)
      4.                     Verejné zmluvy Európskej únie – Verejné obstarávanie – Uzavretie zmlúv – Kritériá hodnotenia ponúk – Voľba uskutočnená verejným
            obstarávateľom – Kritériá, ktoré nie sú výlučne kvantitatívne – Prípustnosť (nariadenie Rady č. 1605/2002, článok 97 ods. 1
            a 2) (pozri body 52, 54)
      Predmet
      
         
               Odvolanie podané proti rozsudku Všeobecného súdu (tretia komora) z 19. marca 2010 – Evropaïki Dynamiki/Komisia (T‑50/05),
                  ktorým Všeobecný súd zamietol žalobu domáhajúcu sa zrušenia rozhodnutia Komisie z 18. novembra 2004, ktorým Komisia zamietla
                  ponuku predloženú odvolateľkou v rámci verejného obstarávania týkajúceho sa analýzy, vývoja, údržby a podpory telematických
                  systémov kontroly výrobkov podliehajúcich spotrebnej dani, ako aj rozhodnutia o pridelení zákazky inému uchádzačovi
               
            Výrok
      
         
                  1.
               
               
                  
               
               
                  	Odvolanie sa zamieta.
               
            
         
                  2.
               
               
                  
               
               
                  	Evropaïki Dynamiki – Proigmena Systimata Tilepikoinonion Pliroforikis kai Tilematikis AE je povinná nahradiť trovy konania.